钦定古今图书集成/明伦汇编/氏族典/第041卷 > 《四川总志》 > 随何
## 钦定古今图书集成/明伦汇编/氏族典/第041卷 > 《四川总志》 > 随何

按《汉书黥布传》：项王封诸将，立布为九江王。汉王与
楚大战彭城，不利，出梁地，至虞，谓左右曰：“如彼等者，
无足与计天下事者。”谒者随何进曰：“不审陛下所谓？”
汉王曰：“孰能为我使淮南，使之发兵背楚，留项王于
齐数月，我之取天下，可以万全。”随何曰：“臣请使之。”乃
与二十人俱使淮南，淮南王许叛楚与汉，未敢泄。楚
使者在，方急责布发兵，随何直入曰：“九江王已归汉，
楚何以得发兵？”布愕然，楚使者起。何因说布杀楚使，
疾走汉并力。布曰：“如使者教。”因起兵而攻楚。楚使项
声龙且攻淮南，破布军，布与随何俱归汉。